16. ΠΡΟΕΔΡΙΚΟΝ ΔΙΑΤΑΓΜΑ της 31 Ιαν. /13 Φεβρ. 1935 (ΦΕΚ Α΄ 44) Περί συστάσεως και λειτουργίας παρά τω Μετοχικώ Ταμείω Στρατού Γνωμοδοτικού Συμβουλίου. Προτάσει του Ημετέρου επί των Στρατιωτικών Υπουργού και έχοντες υπ’ όψει το από 10/5/1929 Δ/μα «Περί Κώδικος Νόμων και Ν.Δ/των των περί Μ.Τ.Σ. διατάξεων» και το από 15ης Ιαν. 1935 Π.Δ/μα εκδοθέν επί τη βάσει του Νόμ. 6318 και το υπ’ αριθ. 65 πρακτικόν του Συμβουλίου Επικρατείας απεφασίσαμεν και διατάσσομεν: Σύστασις και αποστολή του    Γνωμοδοτικού Συμβουλίου Άρθρ.1.-Συνιστάται παρά τω Μ.Τ.Σ. Γνωμοδοτικόν Συμβούλιον, όπερ έχει αποστολήν: 1ον)Να μελετά παν ζήτημα αναγόμενον εις  την τοποθέτησιν των κεφαλαίων την διάθεσιν  και    μετατροπήν    της   τε   κινητής   και  ακινήτου Σελ. 1483 Μετοχικό Ταμείο Στρατού 36.Σ.α.13-16 περιουσίας του Ιδρύματος και την επέκτασιν των εργασιών αυτού και όπερ ήθελε παραπεμφθή αυτώ υπό του Διοικητικού Συμβουλίου ή ήθελεν υποβληθή αυτώ υπό της Διευθύνσεως. 2ον)Να εξετάζη και γνωματεύη επί των ζητημάτων άτινα αναφέρονται εις το άρθρ. 4 του παρόντος Δ./τος. 3ον)Να αποφασίζη επί των ζητημάτων, άτινα αναφέρονται εις το άρθρ. 5 του ιδίου, υπό την αίρεσιν επικυρώσεως των αποφάσεων τούτων υπό του Διοικητικού Συμβουλίου. Σύνθεσις Συμβουλίου Άρθρ.2.-1)Το κατά τ’ ανωτέρω συνιστάμενον Συμβούλιον αποτελείται εκ του Αντιπροέδρου του Διοικητικού Συμβουλίου του Ταμείου ως Προέδρου, δύο Συμβούλων του Ταμείου, του Διευθυντού και Υποδιευθυντού αυτού ως μελών. Τα δύο μέλη του Συμβουλίου τούτου τα εκ των Συμβούλων του Ταμείου προερχόμενα ορίζονται επί εξαμήνω θητεία υπό του Διοικητικού Συμβουλίου αυτού. 2)Αναπληρωματικά μέλη του δια του παρόντος συνιστωμένου Συμβουλίου καθορίζονται του μεν Προέδρου αυτού το μετ’ αυτόν αρχαιότερον μέλος του Διοικητικού Συμβουλίου, των δύο μελών των εκ του Διοικητικού Συμβουλίου προερχομένων δύο έτερα τοιαύτα, υπό του Διοικητικού Συμβουλίου του Ταμείου οριζόμενα, του δε Διευθυντού και Υποδιευθυντού οι νόμιμοι αναπληρωταί αυτών. Λειτουργία Άρθρ.3.-1)Το Γνωμοδοτικόν Συμβούλιον συνέρχεται υποχρεωτικώς άπαξ της εβδομάδος εις τακτικήν συνεδρίασιν και εκτάκτως κατόπιν ειδικής προσκλήσεως του Προέδρου προς εξέτασιν υποθέσεως κατεπειγούσης φύσεως. Το Συμβούλιον θεωρείται εν απαρτία παρόντων τεσσάρων εκ των μελών του. Αι αποφάσεις τούτου λαμβάνονται κατά πλειοψηφίαν. Εν περιπτώσει ισοψηφίας η υπόθεσις παραπέμπεται εις το Διοικητικόν Συμβούλιον προς λήψιν αποφάσεων. 2)Το Γνωμοδοτικόν Συμβούλιον τηρεί ίδια βιβλία πράξεων, αι δε αποφάσεις τούτου εις ταύτα καταχωρούμεναι, αι μεν της αρμοδιότητός του εκτελούνται υπό της Υπηρεσίας του Ταμείου, μετά την επικύρωσίν των υπό του Διοικητικού Συμβουλίου, αι δε αφορώσαι την μελέτην και εξέτασιν υποθέσεων της αρμοδιότητος του Διοικητικού Συμβουλίου συμβουλευτικόν έχουσαι χαρακτήρα υποβάλλονται εις τούτο προς λήψιν αποφάσεων. Σελ. 1484 3)Γενικός Εισηγητής του Συμβουλίου επί των σοβαράς φύσεως υποθέσεων είναι ο Υποδιευθυντής, εισηγηταί δε των συνήθων υποθέσεων οι αρμόδιοι Διευθυνταί υπηρεσιών και Τμηματάρχαι του Ταμείου. Άρθρ.4.-Πλην των ζητημάτων της μελέτης των οποίων επιλαμβάνεται το Γνωμοδοτικόν Συμβούλιον συμφώνως τω 1 εδαφίω του 1ου άρθρου, τούτο γνωματεύει επί των κάτωθι υποθέσεων, ας εξετάζει προ της υποβολής των εις το Διοικητικόν Συμβούλιον. 1ον)Επί των υποθέσεων των αφορωσών την οικονομικήν εκμετάλλευσιν και την τεχνικήν διαρρύθμισιν των κτιρίων του Ταμείου, ως και παντός ζητήματος συναφούς προς την εκτέλεσιν τεχνικών εργασιών των Κτιρίων. 2ον)Επί των ζητημάτων των αναγομένων εις την μίσθωσιν αυτοτελών ή ολοκλήρων κτιρίων του Ταμείου, και των αιτήσεων των μισθωτών των σχετικών με την διαρρύθμισιν των διαμερισμάτων τούτων. 3ον)Επί της αναπτύξεως υπηρεσιών του Ταμείου δια συστάσεως νέων τμημάτων εκ των υπηρεσιακών αναγκών επιβαλλομένων και μετατροπής ή συμπτύξεως υπαρχόντων τοιούτων. 4ον)Των υποθέσεων αφορωσών χορήγησιν μερίσματος εις μετόχους και προικός των εις γάμον ερχομένων θυγατέρων τούτων και γενικώς παντός ζητήματος σχετιζομένου με δικαιώματα και υποχρεώσεις μετόχων. 5ον)Των υποθέσεων των αφορωσών διαφωνίας προς εργολάβους ή Διαιτησίας. Η επί των υποθέσεων τούτων γνώμη του Γνωμοδοτικού Συμβουλίου έχει συμβουλευτικόν μόνον χαρακτήρα, χρησιμεύουσα δια το Διοικητικόν Συμβούλιον προς λήψιν αποφάσεων. 36.Σ.α.16 Μετοχικό Ταμείο Στρατού Άρθρ.5.-Το Γνωμοδοτικόν Συμβούλιον εξετάζει ωσαύτως τας κάτωθι υποθέσεις, και αποφασίζει επ’ αυτών, αι δε τοιαύται αποφάσεις του ανακοινούνται εις το Διοικητικόν Συμβούλιον όπερ δικαιούται να προβαίνει εις την αναθεώρησιν ή τροποποίησιν πάσης αποφάσεως ήτις δεν ήθελε τύχη της εγκρίσεώς του. 1ον)Τας υποθέσεις εγγραφής ή διαγρααφής των γάμων μετόχων και μελών οικογενειών τούτων εις τα παρά τω Ταμείω τηρούμενα μητρώα εγγάμων. 2ον)Τας υποθέσεις περί αποδόσεως αχρεωστήτως καταβληθέντων χρηματικών ποσών από 1.000 μέχρι 5.000 δραχμών. Ωσαύτως καταπιπτουσών υπέρ του Ταμείου εγγυοδοσιών πάσης φύσεως μέχρι του ποσού των 5.000 δραχμών, ων η κατάπτωσις ήρθη δια μεταγενεστέρας Διοικητικής πράξεως. 3ον)Τας υποθέσεις περί αποδόσεως εγγυοδοσιών ανεξαρτήτως ποσού εις εργολήπτας ή χορηγητάς του Ταμείου ή μισθωτάς ακινήτων τούτων, εκπληρωσάντων αναληφθείσας υπό τούτου υποχρεώσεις. 4ον)Τας εγκρίσεις πάσης φύσεως δαπανών από δραχ. 1.000 και μέχρι του ποσού 5.000 δραχμών. 5ον)Τας αιτήσεις χορηγήσεως δανείων επί υποθήκη ακινήτων και επί ενεχύρω χρεωγράφων βάσει των εκάστοτε αποφάσεων του Διοικητικού Συμβουλίου. 6ον)Τας επισφαλείς απαιτήσεις του Ταμείου και διαγραφάς εις βάρος τούτου χρηματικών ποσών, ων δια της δικαστικής και Διοικητικής οδού διεκδίκησις τυγχάνει ανέφικτος. 7ον)Τας μισθώσεις ακινήτων πάσης φύσεως,, πλην των αυτοτελών διαμερισμάτων ή ολοκλήρων κτιρίων τούτων, του Ταμείου και τας αιτήσεις των μισθωτών τας σχετιζομένας με διαρρύθμισιν ή βελτίωσιν των μισθίων τούτων. 8ον)Τας υποθέσεις των προκυπτόντων Ταμιακών ελλειμμάτων και διαγραφής αυτών εις βάρος του Ταμείου ή καταλογισμόν εις βάρος των υπολόγων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 